हम्पी मध्यकालीन हिन्दू राज्य विजयनगर साम्राज्यया राजधानी ख। तुंगभद्रा खुसिया सिथय् स्थित थ्व नगर आ हम्पी (पम्पा नं पिहां वःगु) नामं म्हस्यु व आ केवल खंडहरतयेगु रूपय् जक्क अवशेष दु। थुकियात स्वयेबिले प्रतीत जुइ कि न्हापाया इले थन छ्गु समृद्धशाली लहना दयाच्वं। भारतया कर्नाटक राज्यय् स्थित थ्व नगर युनेस्को द्वारा हलिं सम्पदा थाय्या धलखे तयातःगु दु। दंय्-दच्छि थन द्व्लंद्व ल्याखँय् पर्यटक व तीर्थ यात्री वै। हम्पीया विशाल फैलाव गोल चट्टानतयेगु टीलय् विस्तृत दु। स्वनिगः व टीलतयेगु दथुइ न्यास स्वया अप्व स्मारक चिं दु। थुकिली देगः, लाय्कू, तहख़ाना, जल-खंडहर, पुलां बजाः, शाही मण्डप, गढ, राजकोष आदि असंख्य भवन दु।